armvectores/hy_wikipedia_2023 huggingface dataset:
Աստրախանի հայկական թատրոն

Աստրախանի հայկական թատրոն (ռուս.՝ Астраханский армянский театр), հիմնադրվել է Թովմաս Ֆասուլաճյանը 1868 թվականին, Պայծառ Ֆասուլաճյանի, Վ․ Յարալյանի, Գ․ Ամիրաղյանի և տեղի թատերասերների մասնակցությամբ։


== Պատմություն ==
Աստրախանի հայկական թատրոնի սկզբնավորումը կապվում է Աստրախանում հայկական թատերախումբ կազմակերպելու նպատակով 1868 թվականին այնտեղ ժամանած հայտնի հայ դերասան Թովմաս Ֆասուլաճյանի անվան հետ։ Թ․ Ֆասուլաճյանի դերասանական գործունեությունը հիմնականում ընթացել է Կոստանդնուպոլսում, բայց 1860-ական թվականների երկրորդ կեսին նա մեկնեց Ռուսաստան և մեծ դեր խաղաց հայաբնակ քաղաքներում թատրոնի կազմակերպման գործում։
Երբ 1908 թվականին Աստրախանում նշվում էր տեղի հայկական թատրոնի 40-ամյակը, իրադարձությունը ստույգ թվագրվեց 1868 թվականի հունվարի 28-ով, Ֆասուլյաճյանի գալուց առաջ։ 1868 թվականի մայիսին Թովմաս Ֆասուլյաճյանի ղեկավարությամբ տրված առաջին ներկայացումները պատրաստվել էին միայն 1868-1869 թվականներին ձմեռային թատերաշրջանի համար։ Այսպիսով. Թովմաս Ֆասուլաճյանի, հավանաբար, Աստրախան է եկել արդեն իմանալով այնտեղ թատերախմբի գոյության և նրա առաջին ելույթների մասին, որը Աստրախանում հայկական թատերական կյանքը կարգավորելու գործում նրան մեծ վստահության էր ներշնչել։


== Բեմադրություններ ==
Բեմադրվել են Կարենյանի «Շուշանիկ», Մոլիերի «Ակամա բժիշկ» և այլն։ Թատերախումբը երկար ժամանակ ղեկավարել է դերասան և ռեժիսոր Հ․ Ալաբյանը։ Նշանակալից են եղել Պետրոս Ադամյանի (1884), ինչպես և Հովհաննես Աբելյանի, Սիրանույշի, Գ․ Պետրոսյանի թատերախմբերի ելույթները։
Աստրախանում թատերական գործի կազմակերպմանը մեծապես նպաստել են Ի․ Քարտաշյանը, Ա․ Սահրադյանը, Անահիտ Մկրտումյանը, Գ․ Աբղալյանը, Ա․ Ապրեսյանը և ուրիշներ։
Խորհրդային իշխանության հաստատումից հետո հայ թատերական կյանքը Աստրախանում ղեկավարել է Հայկական գործերի կոմիսարիատը։ 1918-1920 թվականներին գեղարվեստա-թատերական ստուդիա է ղեկավարել Վ․ Վարդանյանը։
1925-1926 թվականների Աստրախանի հայկական թատրոնը կոչվել է Դրամայի և երաժշտության թատրոն։ Բեմադրություններ են իրականացրել Ա․ Տեր-Կարապետյանը, Գ․ Յակովլևը և ուրիշներ։ 1926 թվականին հյուրախաղերով հանդես են եկել Թիֆլիսի հայկական թատրոնի մի խումբ դերասաններ՝ Օլգա Մայսուրյանի ղեկավարությամբ, 1930 թվականին՝ Հ․ Աբելյանը։
1930-1932 թվականներին Աստրախանի հայկական թատրոնը գործել է Ազգային փոքրամասնությունների դրամխմբակ անունով։


== Ծանոթագրություններ ==


== Աղբյուրներ ==
Խաչատրյան, Վ. Ա. (1991) Հայկական թատրոնն Աստրախանում (XIX դ. վերջին—XX դ. սկզբին). Լրաբեր Հասարակական Գիտությունների, № 4 . pp. 87–98. ISSN 0320-8117
Ալեքսանդր Պոզինիչի հուշարձան (Նովոչերկասկ)

Ալեքսանդր Պոզինիչի հուշարձան (ռուս.՝ Памятник Александру Позыничу), կոթող Ռուսաստանի Դաշնության Ռոստովի մարզի Նովոչերկասկ քաղաքում, որը նվիրված է ծովային հետևակային, Քաջության շքանշանի ասպետ, ծնունդով նովոչերկասկցի Ալեքսանդր Միխայլովիչ Պոզինիչին, որը զոհվել է 2015 թվականի նոյեմբերի 24-ին Սիրիայի Արաբական Հանրապետությունում զինվորական պարտքը կատարելիս։


== Նկարագրություն ==
Ալեքսանդր Պոզինիչի հուշարձանը գտնվում է Նովոչերկասկ քաղաքի կենտրոնում, Ալեքսանդրովյան զբոսայգու կենտրոնական ծառուղում։
Հուշարձանը պատկերում է զենքը ձեռքին զինվորի։ Քանդակը պատրաստված է բրոնզից, տեղադրվել է զրահամեքենայի զրահի հատվածի տեսքով պատվանդանի վրա։ Պատվանդանին արված է հետևյալ մակագրությունը. 

Բրոնզե ծովային հետևակայինի բարձրությունը երկու մետր է։
Հուշարձանը տեղադրելու նախաձեռնողը և նրա հիմնական հովանավորը դարձել է «Սոցիալական նախաձեռնությունների կենտրոն» տարածաշրջանային հասարակական կազմակերպությունը։ Որպես հովանավոր հանդես են եկել նաև Նովոչերկասկի ոչ անտարբեր բնակիչները։ Հուշարձանի ընդհանուր արժեքը 600 հազար ռուբլի է։


== Պատմություն ==
Հուշարձանի բացումը տեղի է ունեցել 2017 թվականի մայիսի 26-ին։ Բացման արարողությանը մասնակցել են Ալեքսանդր Պոզինիչի ընտանիքը, Նովոչերկասկի քաղաքապետ Վլադիմիր Կիրգինցևը, 8-րդ գվարդիական բանակի, վետերանների և հասարակական կազմակերպությունների ներկայացուցիչներ։ Արարողությանը ներկա է եղել նաև օդաչու Օլեգ Պեշկովի այրին, որին փրկելիս զոհվել է Պոզինիչը։
Ալեքսանդր Պոզինիչը զոհվել է 2015 թվականի նոյեմբերի 24-ին, Սիրիայում որոնողափրկարարական գործողության ընթացքում։ Ալեքսանդրովյան զբոսայգու հուշարձանը դարձել է հերոս նովոչերկասկցու հիշատակը հավերժացնելու ևս մեկ քայլ։ Ալեքսանդր Պոզինիչի անունով է կոչվում թիվ 11 միջնակարգ դպրոցը, որտեղ սովորել է նա։ Թիվ 11 դպրոցի և թիվ 2 մասնագիտական ուսումնարանի պատերին փակցվել են հուշատախտակներ, փառքի ծառուղում տեղադրվել է նրա կիսանդրին, քաղաքում տեղի է ունեցել «Ալեքսանդր Պոզինիչի անվան հայրենասիրական փառատոն»։ Օլեգ Պեշկովի և Ալեքսանդր Պոզինիչի հուշակոթող է տեղադրված նաև Ամուրի մարզի Վոզժաևկա գյուղի ավիացիոն կայազորում։


== Ծանոթագրություններ ==


== Արտաքին հղումներ ==
Торжественная церемония открытия памятника морскому пехотинцу Александру Позыничу, погибшему в Сирийской Арабской Республике при исполнении воинского долга (г. Archived 2020-09-26 at the Wayback Machine. Новочеркасск) Archived 2020-09-26 at the Wayback Machine. / Сайт Министерства обороны Российской Федерации
Կոտմիս

Կոտմիս, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սեն Սովան (Ծովափնյա Շարանտի գավառ)

Սեն Սովան  (ֆր.՝ Saint-Sauvant), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Բյուրի կանտոնի կազմի մեջ։ Հանդիսանում է Սենտի շրջանը։
Համայնքի INSEE կոդ՝ 17395։


== Բնակչություն ==
Համայնքի բնակչությունը 2010 թվականին կազմում էր 512 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Սեն Սովանի վիճակագրության ազգային ինստիտուտ (ֆր.)
Օյրասբուրգ (Վերին Բավարիա)

Անվան այլ կիրառումների համար տե՛ս՝ Օյրասբուրգ (այլ կիրառումներ) Օյրասբուրգ (գերմ.՝ Eurasburg), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 4318 մարդ (ըստ 2010 թվականի դեկտեմբերի 31-ի): Տարածքը կազմում է 40.90 կմ²։ Պաշտոնական կոդ՝ 09 1 73 123։


== Ծանոթագրություններ ==


== Արտաքին հղումներ ==
պաշտոնական կայք Archived 2005-06-29 at the Wayback Machine.
Պավլովկա (գյուղ, Բառի շրջան)

Անվան այլ կիրառումների համար տե՛ս՝ ՊավլովկաՊավլովկա (ուկրաիներեն՝ Павлівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Պավլովկա գյուղում բնակվում էր 82 մարդ։ Բնակավայրը զբաղեցնում է 5,09 կմ² տարածք։ Բնակչության խտությունը կազմում էր 16,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոգդան Խմելնիցկի

Խմելնիցկի Բոգդան (ուկրաիներեն՝ Богдан Зиновій Хмельницький, դեկտեմբերի 27 1595 (հունվարի 6 1596), Սուբոտով, Կիևի վոեվոդություն, Մալոպոլյան պրովինցիա, Լեհական թագավորության թագ, Ռեչ Պոսպոլիտա - հուլիսի 27 (օգոստոսի 6), 1657, Չիգիրին, Կազակական հետմանություն), ուկրաինական պետական գործիչ, զորավար, Ուկրաինայի հետման (1648-1657)։ 1640-ական թթ. կեսերին նախապատրաստել, 1648 թվականին գլխավորել է լեհական տիրապետության դեմ ուկրաինական ժողովրդի ազատագրական պայքարը։ Խմելնիցկին հաղթանակներ է տարել լեհական զորքերի դեմ Ժոլտիյե Վոդիի, Կորսունի, Պիլյավցիի (1648), Բատոգի (1652) մարտերում։
Գիտակցելով պանական Լեհաստանի լծից սեփական ուժերով Ուկրաինան ազատագրելու անհնարինությունը և արտահայտելով Ռուսաստանի հետ վերամիավորվելու ուկրաինական ժողովրդի կամքը՝ Խմելնիցկին ձգտել է իրականացնել այդ միավորումը։ 1654 թվականի հունվարի 8-ին Պերեյասլավում ժողովրդական ռադան հռչակեց Ուկրաինայի վերամիավորումը Ռուսաստանի հետ։ Ուկրաինական զորքերը Խմելնիցկու գլխավորությամբ ակտիվորեն մասնակցեցին Ուկրաինայի համար ռուս-լեհական պատերազմին։ Ազատագրական պատերազմի ընթացքում Խմելնիցկին հանդես եկավ միաժամանակ որպես զորավար, դիվանագետ և ուկրաինական պետականության կազմակերպիչ։ Նրա օրոք ստեղծված պետական ապարատը, թեկուզև կազակային վերնախավի և ուկրաինական շլյախտայի դասակարգային գործիքն էր, այնուամենայնիվ, մեծ դեր խաղաց Լեհաստանի տիրապետությունից ուկրաինական ժողովրդի ազատագրության գործում։
1888 թվականին Կիևում կանգնեցվել է Խմելնիցկու արձանը։ 1943 թվականին խորհրդային կառավարությունը սահմանեց Խմելնիցկու երեք աստիճանի շքանշաններ։ 1943 թվականին Պերեյասլավը վերանվանվեց Պերեյասլավ-Խմելնիցկի։


== Ծանոթագրություններ ==
Հայրմելիք

Հայրմելիք, հայկական իգական անուն։ Առաջացել է հայերեն հայր և արաբերեն melik բառերից։ Նշանակում է «նա, որի հայրը մելիք է»։ Ըստ Հրաչյա Աճառյանի՝ ձևափոխված է Հայրմելեք (Խերմելեք) տարբերակից։


== Գործածություններ ==
Հեր մելիք, կին Ծերուն տղայի, մեծ մայր Սելչուկ խաթունի, ով Հայրապետ քահանային 1466 թվականին գրել տվեց մի Մաշտոց։
Հերմելիք, դուստր Ստեփաննոսի, քույր Սելչուկ խաթունի, նախորդի թոռն է։
Հերմելիք, հիշատակված է նաև անթվական մի հիշատակարանում։


== Ծանոթագրություններ ==
Դոբրուշինո (գյուղ, Սակիի շրջան)

Անվան այլ կիրառումների համար տե՛ս՝ Դոբրուշինո (այլ կիրառումներ)Դոբրուշինո (ուկրաիներեն՝ Добрушине, Ղրիմի թաթարերեն՝ Çotay), գյուղ Ուկրաինայի Ղրիմի Ինքնավար Հանրապետության Սակիի շրջանում։ Հիմնադրվել է 1927 թվականին։
2001 թվականի տվյալներով Դոբրուշինո գյուղում բնակվում էր 1 215 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավստրալիայի բաց առաջնության տղամարդկանց զուգախաղ 2015

Ավստրալիայի բաց առաջնության տղամարդկանց զուգախաղ 2015, թենիսի տղամարդկանց զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի հունվարի 19-ից մինչև փետրվարի 1-ը, Մելբուրնի «Melbourne Park» («Մելբուրն պարկ») համալիրում, Ավստրալիա։
Մրցաշարում առաջին համարի տակ դասակարգված էին Բոբ և Մայք Բրայանները, սակայն նրանք երրորդ շրջանում զիջել են Դոմինիկ Ինգլոտ և Ֆլորին Մերգեա զույգին, ովքեր 14-րդ դասակարգվածն էին։ Քառորդ եզրափակիչի ութ մասնակից զույգերից միայն չորսն էին դասակարգված։ Արդյունքում, անսպասելիորեն եզրափակիչ են դուրս եկել չդասակարգված զույգեր՝ իտալացիներ Սիմոնե Բոլելի-Ֆաբիո Ֆոնինի և ֆրանսիացիներ Պիեռ Հյուգո Էրբեր-Նիկոլաս Մայու։ Բոլոր մասնակիցներից միայն Մայուն խաղալու փորձ ուներ Մեծ Սաղավարտի մրցաշարի եզրափակիչում (2013 թվականի Ֆրանսիայի բաց առաջնությունում), իսկ մյուս մասնակիցնիերի համար այդ եզրափակիչը նորամուտային էր։ Արդյունքում, մրցաշարի հաղթեղներ դարձան Սիմոնե Բոլելին և Ֆաբիո Ֆոնինին։ Իտալացի թենիսիստնեը պատմության մեջ առաջին անգամ դարձան Ավստրալիայի բաց առաջնության տղամարդկանց զուգախաղի մրցաշարի հաղթող։
Նախորդ մրցաշարի հաղթողներ Լուկաշ Կուբոտը և Ռոբերտ Լինդստեդտը չէին պաշտպանում իրենց տիտղոսը, սակայն երկուսն էլ մասնակցություն են ունեցել մրցաշարին։ Լինդստեդտը մեկ այլ լեհ Մարցին Մատկովսկիի հետ դասակարգված էր 9-րդ համարի տակ և երկրորդ շրջանում պարտություն են կրել Թրեթի Հյու-Ջոնաթան Էրլիխ զույգից, իսկ Կուբոտը, ով խաղում էր Ժերեմի Շարդիի հետ զույգով նույն փուլում պարտվել են ավստրալիական Ալեքս Բոլտ-Էնդրյու Ուիտինգտոն զույգին։


== Դասակարգում ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Պաշտոնական կայք Archived 2016-09-25 at the Wayback Machine.
Տղամարդկանց զուգախաղի մրցաշարի արդյունքներ Archived 2016-01-28 at the Wayback Machine.
Մրցաշարի պրոֆիլը ATP կայքում
Ավստրալիայի բաց առաջնության տղամարդկանց զուգախաղի մրցաշարի հաղթողներն ու եզրափակիչի մասնակիցները
Արտուրո Բրիսիո Կարտեր

Արտուրո Բրիսիո Կարտեր (իսպ.՝ Arturo Brizio Carter, մարտի 9, 1956(1956-03-09), Մեխիկո, Մեքսիկայի Միացյալ Նահանգներ), մեքսիկացի նախկին ֆուտբոլային մրցավար։ Վարել է երեքական հանդիպումներ աշխարհի առաջնության 1994 և 1998 թթ. խաղարկություններում։ Այդ վեց հանդիպումների ժամանակ ցույց է տվել 29 դեղին և 7 կարմիր քարտ, ինչն այս պահին ռեկորդ է հանդիսանում։


== Հղումներ ==
Տեղեքարտ Արտուրո Բրիսիո Կարտեր worldreferee.com, worldfootball.net(չաշխատող հղում) (en)
Բենինի դրոշ

Բենինի դրոշը ի սկզբանե ընդունված էր 1958 թ.։ Փոխվել է 1975 թ., փոխվել է մարքսիստների իշխանության գալուց հետո, վերականգնել է հին ռեժիմի վերականգնելուց հետո 1991 թ. օգոստոսի 1։ Դրոշի գույներ ավանդական պանաֆրիկային են։ Կանաչը խորհրդանշում է հույս, դեղինը խորհրդանշում է բարեկեցություն և քաջություն խորհրդանշող կարմիրը։


== Պատկերասրահ ==

		
		


== Արտաքին հղումներ ==
«Բենին», Աշխարհի դրոշներ կայքում
Աթենվայլեր

Աթենվայլեր  (գերմ.՝ Attenweiler), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 1736 մարդ (ըստ 2010 թվականի դեկտեմբերի 31-ի) ։ Տարածքը կազմում է 27,21 կմ։ Պաշտոնական կոդ՝ 08 4 25 011։


== Ծանոթագրություններ ==


== Արտաքին հղումներ ==
Պաշտոնական էջ
Իստոմինո (գյուղ, Օրլովսկի շրջան)

Անվան այլ կիրառումների համար տե՛ս՝ ԻստոմինոԻստոմինո (ռուս.՝ Истомино), գյուղ Ռուսաստանի, Օրյոլի մարզի Օրլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինչպես բոլոր երեկոները

Ինչպես բոլոր երեկոները, իրանահայ արձակագիր Զոյա Փիրզադի պատմվածքների ժողովածուն, որը 2014 թվականին հայերեն է հրատարակվել «Էդիթ Պրինտ» հրատարակչության կողմից։


== Հեղինակ ==
Զոյա Փիրզադ - իրանահայ արձակագիր, «Հուշանգ Գոլշիրի» անվան գրական ֆոնդի լավագույն վեպի մրցանակակիր։


== Բովանդակությունը ==
Արձակագիր և թարգմանիչ Զոյա Փիրզադը կյանքի իմաստը փնտրում է մարդկային առօրյա հարաբերություններում, առտնին հոգսերում և ուրախություններում։ Նա փորձում է շրջապատող աշխարհը ճանաչել չնչին ու աննշմարելի թվացող մանրուքների մեջ... Նրան համարում են մանրամասնի, պարզության, կանացի նուրբ հոգեբանության մեծ վարպետ։ Գրականություն է բերել իրականությունը պատկերելու նոր լեզու, նոր խոսք, նոր թեմատիկա, պատկերավորման նոր միջոցներ, պատումի կառուցման նոր ձև ու եղանակ։
Փիրզադն առաջիններից մեկն է, ով իրանական ժամանակակից գրականությունը դուրս բերեց երկրի սահմաններից ու ճանաչելի դարձրեց աշխարհին։

Նապաստակի ու լոլիկի հեքիաթը
Հարևանները
Պատուհանագոգը
Կանթով գավաթը
Ձմեռ
Լույսի խուրձը
Հանդիպակաց նստարանը
Ծառը
Ճանճը
Գարնան նման
Պարոն Ֆ-ի երազած կյանքը
Ծաղկավոր ծածկոցը
Տիկին Ֆ-ն երջանիկ կին է
Ծխածաղիկները
Մի զույգ գուլպա
Մորեխները
Ինչպես բոլոր երեկոները
Թարս ու շիտակ


== Ծանոթագրություններ ==


== Արտաքին հղումներ ==
Զոյա Փիրզադ, Ինչպես բոլոր երեկոները
Թոմմինոքերները

«Թոմմինոքերները», (անգլ.՝ The Tommyknockers) Սթիվեն Քինգի վեպ, որը բաղկացած է երեք մասից:


== Ստեղծման պատմություն ==
1985 թվականին Scream Press խմբագրությունը արեց «Կմախքների անձնակազմ» ժողովածուի հրատարակումը, որն իր մեջ ներգրավվում էր մեկ ավել պատմվածք՝ «Բեկկի Պոլսոնի անկեղծությունը» (անգլ.՝ The Revelations of 'Becka Paulson)։
Այդ պատմվածքը մշակված տեսքով 1987 թվականին ներգրավվեց «Թոմմինոքերները» վեպի մեջ։


== Սյուժե ==
1988 թվականի հուլիսի 4-ին Բոբի Անդերսոնը՝ Հևեն քաղաքի մի բնակիչ, անտառում գտնում է հսկայական չափսերի հասնող տարօրինակ մետաղե մի իր։ Դրանով հետաքրքրվելով՝ Բոբին սկսում է փորել և գտնում է մի տիեզերանավ, որն այդտեղ է հայտնվել շատ տարիներ առաջ։ Տիեզերանավը շատ է ազդում Բոբիի վրա, և դրա ազդեցության տակ նա ,ուտելու և քնի մասին մոռացած, օրեր շարունակ փորում է՝ գտնելով տարբեր սարքեր (սարք, որի միջոցով կարողանում են կարդալ մտքերը, շարժիչ, որի միջոցով կարողանում են թռչել ավտոմեքենաները և այլն)։
Ջեյմս Գարդեները՝ Բոբիի սիրեկանը, տեղափոխվում է Խեբվեն։ Նա հասկանում էր, որ Բոբիի հետ ինչ-որ բան այն չէ, նա որոշում է մնալ նրա կողքին և ընկնում է տիեզերանավի ազդեցության տակ։ Նա սկսում է փորել Բոբիի հետ։
Ինչքան շատ էին սկսում փորել, այնքան տիեզերանավի ազդեցությունը մեծանում էր։ Եվ տիեզերանավի ազդեցության տակ քաղաքի մարդիկ սկսում են վերաբոխվել և դառնալ «թոմմինոքերներ»։ Լինելով սովորական մահկանացուներ՝ նրանք սկսում էին ձեռք բերել տարբեր գերունակություններ։
Տիեզերանավի ազդեցության տակ չընկած Էվ Խիլմենը թոռանը կորցնելուց հետո հեռանում է քաղաքից և փորձում մարդկանց բացատրել, որ ամբողջ Հևեն քաղաքը գտնվում է տիեզերանավի ազդեցության տակ։ Համոզելով Զոհված Էվ Ռուտ Մակկոսլանդի բարեկամ ոստիկան Դուչ Դուգանին՝ նա գնում է Հևեն։ Հասկանալով, որ հենց Բոբբի Անդերսոնի մոտ է գտնվում մարդկանց վերափոխվելու գաղտնիքը՝ Ռուտը և Դուչը սկսում են փնտրել տիեզերանավը, սակայն հենց այդ պահին քաղաքի բնակիչները բռնում են նրանց, Խիվենը կորչում է,իսկ Դուչը թոմմինոքերների հիպնոզի ազդեթյան տակ վերադառնում է տուն և ինքնասպանություն է գործում։
Հաջորդ անկոչ հյուրը Աննա Անդերսոնն էր՝ Բոբիի քույրը։ Երբ հասնում է այն ժամանակը, երբ վերափոխումը պետք է հասներ իր ավարտին, իսկ հենց ինքը Բոբին արդեն ոչնչով նման չէր մարդու, կորչում է։
Փորելը ավարտվում է. ազատելով տիեզերանավի մեծ մասը Բոբին և Գրդեները գտնում են մի փոս, որն ինչ-որ վայր էր տանում։ Երբ նրանք տեսնում են տիեզերանավի էակներին, նրանք հասկանում են, թե ինչն է այդ խառնաշփոթի պատճառը։ Այդ տարօրինակ արարածները իրար հետ կռվել էին տիեզերանավի ղեկավարությունն իրենց ձեռքը վերցնելու համար։
Ավելի հավանական էր, որ թոմմինոքերների մեջ ընթանում էր էներգիայի հարցի խնդիրը։ Երբ Բոբին և Գարդեններ մտնում են տիեզերանավը, պարզվում է ,որ տիեզերանավը ստեղծողները եղել են տարօրինակ արարածներ՝ թոմմինոքերներ։


== Հերոսներ ==
Ռոբերտա Անդերսոն (Բոբի) - Հևեն քաղաքի մի բնակիչ
Փիթեր - Բոբիի շունը
Աննա Անդերսոն - Բոբիի քույրը
Ջեյմս Գարդեներ - Բոբի Անդերսոնի ընկերը և սիրեկանը


== Սթիվեն Քինգի այլ աշխատություններ ==


== Ծանոթագրություններ ==
Չանդըր

Չանդըր, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զագրեբի ժամանակակից արվեստի թանգարան

Զագրեբի ժամանակակից արվեստի թանգարան (խորվ.՝ Muzej suvremene umjetnosti, MSU), գտնվում է Խորվաթիայում՝ Զագրեբի Դուբրովնիկ-ավենյուում։ Խորվաթիայի մեծագույն և ամենաժամանակակից թանգարանն է։
Թանգարանը վարում է իր պատմությունը 1954 թվականին հիմնադրված Ժամանակակից արվեստի քաղաքային պատկերասրահի հետ միասին։ Այն գտնվել է Կուլմեր պալատում՝ Ստորին քաղաքում, որտեղ գտնվել է նաև Լուսանկարչության, կինեմատոգրաֆիայի և հեռուստատեսության կենտրոնը, ինչպես նաև գրադարանը։ Տարածքի պակասության պատճառով թանգարանը չուներ մշտական էքսպոզիցիա։
1998 թվականին որոշում է կայացվել թանգարանը տեղափոխել լրիվ այլ շենք, որը գտնվում էր Դուբրովնիկի և Վյաչեսլավ Հոլևացի պողոտաների անկյունում՝ Նոր Զագրեբ շրջանում։ Անցկացվել է շենքի նախագծի մրցույթ և ներկայացված 85 աշխատանքներից ընտրվել է ճարտարապետ Յորգան Ֆրանիչի նախագիծը։ 2003 թվականի նոյեմբերին տեղադրվել է հիմնվող թանգարանի առաջին քարը, որը վերջապես բացվել է 2009 թվականի դեկտեմբերի 11-ին՝ կառուցման վեց տարիներից հետո, որոնք ուղեկցվում էին որոշ հետաձգումներով։ Նախապես շենքի արժեքը գնահատվում էր 200 միլիոն խորվաթական կուն, իսկ արդյունքում այն կազմել է շուրջ 450 միլիոն կուն (շուրջ 84 միլիոն ԱՄՆ դոլլար)։

Շենքի մակերեսը կազմում է 14 600 մ² տարածք, որից 3500 մ²-ին զբաղեցնում է մշտական էքսպոզիցիան, իսկ շուրջ 1500 մ²-ին նախատեսված է ժամանակավոր ցուցահանդեսների անցկացման համար։ Շենքում կա գրադարան, մուլտիմեդիայի սրահ, գրախանութ, սրճարան և ռեստորան։
Թանգարանի հավաքածուն ունի շուրջ 12 000 արվեստի առարկա, որոնցից շուրջ 600-ը գտնվում են մշտական էքսպոզիցիայի մեջ։ Թանգարանում ներկայացված են ժամանակակից խորվաթ նկարիչներ Յուլիե Կնիֆերի, Տոշո Դաբացի, Իվան Կոժարիչի, Վենցեսլավ Ռիխտերի, Բենկո Խորվաթի, Իվան Պիցելի, Միրոսլավ Շուտեյի, Տոմիսլավ Գոտովացի, Դալիբոր Մարտինիսի, Սանյա Իվեկովիչի, ինչպես նաև ժամանակակից արվեստի օտարազգի ներկայացուցիչներ Ջետուլիո Ալվիանի, Ալբերտո Բյազի, Մաքս Բիլի, Պիերո Դորացիայի, Հուլիո Լե Պարկի, Ռիխարդ Մորտենսենի, Օտտո Պենեյի Վիկտոր Վազարելիի և այլոց աշխատանքներ։
Կարսթեն Հյոլերի մետաղյա քանդակը՝ Կրկնակի բլուր-ը, տեղադրվել է թանգարանի նախասրահում պաշտոնական բացման և շենքի հարավային մուտքի դիմաց Բրացո Դիմիտրիևիչի և Միրոսլավ Բալկայի ինստալյացիայի ժամանակ։


== Ծանոթագրություններ ==


== Արտաքին հղումներ ==
Պաշտոնական կայք
Թանգարանի պատմությունը
Աիփլի Աշաղա

Աիփլի Աշաղա, ավերակ գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում էր Ելիզավետպոլ քաղաքից հյուսիս-արևմուտք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Հակոբ Ազատյան

Հակոբ Նիկողոսի Ազատյան (մարտի 10, 1902(1902-03-10), Իգդիր - մարտի 21, 1965(1965-03-21), Երևան, Հայկական ԽՍՀ, ԽՍՀՄ), հայ փորագրիչ, ՀԽՍՀ վաստակավոր նկարիչ (1963)։


== Կենսագրություն ==
Հակոբ Ազատյանը ծնվել է Իգդիրում։ Նախշազարդել է փայտե դեկորատիվ սկահակներ, ընդելուզել կժեր, գավաթներ։ Պահարանի փեղկերի վրա քանդակազարդել է 16 դրվագ «Սասունցի Դավիթ» էպոսից (1939)։ Հեղինակ է նաև «Հայրենիքի համար մղված մարտերում» (1948) կոմպոզիցիայի, «Վասպուրական» (1959), «Կիլիկիա» (1963), «Արարատյան դաշտը» (1965) դեկորատիվ սկահակների, ինչպես և «Փայտի գեղարվեստական փորագրություն» ձեռնարկի (1961)։ Գործերը պահվում են ԺԱԹ-ում (Երևան) և այլ թանգարաններում։


== Մատենագրություն ==
М. В. Бабенчиков, Народное декоративное искусство Закавказья и его мастера. М., 1948 г.


== Ծանոթագրություններ ==
Կուդինով (այլ կիրառումներ)

Կուդինով, կարող է վերաբերել՝

Կուդինով - գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում
Կուդինով - գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում
Կուդինով - գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում
Պեյնակեր-Նոտդորպ

Պեյնակեր-Նոտդորպ (հոլ.՝ Pijnacker-Nootdorp ( արտասանություն)), համայնք Նիդերլանդների Հարավային Հոլանդիա մարզում։ Տարածքը 37,65 կմ² է, բնակչությունը՝ 43.300 (2011 թ.)։ Մեկ շնչի տարեկան միջին եկամուտը 14.300 եվրո է։
Քիլիս (Թուրքիա)

Անվան այլ կիրառումների համար տե՛ս՝ Քիլիս (այլ կիրառումներ)Քիլիս (թուրքերեն՝ Kilis, քրդ.՝ Kilîs)՝ քաղաք և շրջան Քիլիսի մարզում՝ Թուրքիայում։ Հանդիսանում է մարզի վարչական կենտրոն։ Քաղաքի ամբողջ տարածքը կազմում է 575 կմ²։


== Արտաքին հղումներ ==
Քաղաքի պաշտոնական կայք Archived 2020-03-19 at the Wayback Machine.
Ադրբեջանի պետական անվտանգության ծառայություն

Ադրբեջանի պետական անվտանգության ծառայություն (ադրբ.՝ Azərbaycan Respublikasının Dövlət Təhlükəsizliyi Xidməti), Ադրբեջանի պետական գործադիր մարմին, որն ստեղծվել է Ադրբեջանի պետական անվտանգության նախարարության հիմքի վրա։ Ծառայության պետն է գեներալ-գնդապետ Մադաթ Գուլիևը։


== Պատմություն ==
Ադրբեջանի պետական անվտանգության ծառայությունը ստեղծվել է 2015 թվականի դեկտեմբերի 14-ին որպես Ադրբեջանի պետական անվտանգության նախարարությանը փոխարինող մարմին։
2016 թվականի օգոստոսի 11-ին հաստատվել է Պետական անվտանգության ծառայության զինանշանը։ Այս քայլով Ադրբեջանի պետական անվտանգության նախարարությունը վերածվեց Ադրբեջանի պետական անվտանգության ծառայության։


== ՊԱԾ ակադեմիա ==
Ակադեմիան ստեղծվել է 1998 թվականի դեկտեմբերի 1-ին Ադրբեջանի նախագահի հրամանով։ Ակադեմիայի հիմնական նպատակն է պատրաստել բարձր որակավորում ունեցող պետանվտանգության աշխատակիցներ։ Ակադեմիան ստեղծվել է Պետանվտանգության նախարարության ժամանակահատվածում և շարունակում է գործել նաև կառույցի ծառայության վերածվելուց հետո։


== Տես նաև ==
Ադրբեջանի պետական անվտանգության նախարարություն
Ադրբեջանի պետական պահպանության հատուկ ծառայություն


== Ծանոթագրություններ ==


== Արտաքին հղումներ ==
Официальная страница
В Азербайджане отмечают 100-летие создания органов безопасности
123

123 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 123 թվականն է, 
II դարի 23-րդ տարին։


== Դեպքեր ==


== Ծնունդներ ==


== Մահեր ==
Ստեֆան Ջեյմս

Ստեֆան Ջեյմս (անգլ.՝ Stephan James, դեկտեմբերի 16, 1993(1993-12-16), Տորոնտո, Կանադա), կանադացի հայտնի դերասան, հաղթել է «Canadian Screen Awards»   մրցանակաբաշխությունում՝ «Մրցավազք» ֆիլմում լավագույն դերի համար։ Ֆիլմում նա մարմնավորել է ամերիկացի վազորդ  Ջեսսի Օուենսին։


== Կենսագրություն ==
Ստեֆանը ծնվել է 1993 թվականի դեկտեմբերի 16-ին՝ Օնտարիո նահանգի Տորոնտո քաղաքում (Կանադա)։ Սովորել է «Ջարվիս» քոլեջում «Jarvis Collegiate Institute», որն ավարտել է 2011 թվականին։ Նա Շամյեր Անդերսոնի կրտսեր եղբայրն է։ Նրանց ընտանիքը Ճամայկայից է։
Ջեյմսն իր կարիերան սկսել է՝ նկարահանվելով կանադական «Degrassi. հաջորդ սերունդը» երիտասարդական հեռուստասերիալում։ «Degrassi» հեռուստասերիալի ավարտից հետո Ջեյմսը նկարահանվել է մի քանի հեռուստասերիալներում։ 2011 թվականին «Ինչպես լինել հնդկացի», «Իմ դայակը վամպիր է», 2012 թվականին՝ «Լսողը» հեռուստասերիալներում։ 2011-ին նկարահանվեց «Սուրբ Ծննդյան 12 ամսաթվերը» ֆիլմում։ Առաջին գեղարվեստական ֆիլմը, որտեղ նկարահանվել է Ջեյմսը, «Կրկին տուն» ֆիլմն էր,  2012 թվականին։ Նա մարմնավորել է ճամայկացի աքսորյալ  Էվերթոն Քլերին ։ Ֆիլմում նրա խաղընկերներն էին Տատյանա Ալին և Ֆեդե Դոբսոնը։ Ֆիլմն արժանացել է բազում քննադատությունների։ «The Globe and Mail» կանադական շաբաթաթերթը Ջեյմսին դրական գնահատական է տվել, նրա դերը անվանելով «հուզիչ»։ Ջեյմսը նոմինացվել է «Canadian Screen Award» մրցանակաբաշխությանը՝ լավագույն դերասան անվանակարգում։ Սակայն մրցանակին արժանացել է կոնգոցի դերասան Սերժ Քանինդան։
2013 թվականին Ջոյմսը նկարահանվել է «Սելմա» ֆիլմում՝ ակտիվիստ Ջոն Լևիսի դերում։ Ֆիլմը նոմինացվել է «Օսկար» մրցանակաբաշխությանը՝ լավագույն ֆիլմ անվանակարգում։ 2015 թվականին Ջեյմսը նկարահանվել է «Սևամորթների գիրքը» հեռուստասերիալում։ Ֆիլմն էկրանավորվել է կանադացի հեղինակ Լոուրենս Հիլլի համանուն վեպի հիման վրա։ «Սևամորթների պատմության ամիս» տոնակատարության ժամանակ «CBC» Ջեյմսը ճանաչվել է կանադական վեց սևամորթ մարդկանցից մեկը, որոնք ազդել են կանադական մշակույթի վրա։  Ջեյմսը Օփրա Ուինֆրիի անվանակոչեց իր վրա ամենամեծ ազդեցություն թողած մարդը։
2016 թվականին Ջեյմսը հաղթել է «Canadian Screen Award» մրցանակաբաշխությունում՝ «Մրցավազք» ֆիլմում իր կատարած դերի համար։ 2017 թվականին հաղթել է «Ոսկե գլոբուս» մրցանակաբաշխությունում։


== Ծանոթագրություններ ==


== Արտաքին հղումներ ==
Ստեֆան Ջեյմս Internet Movie Database կայքում
Сила воли
Վարդուշ Թամրազյան

Վիքիպեդիայում կան հոդվածներ  Թամրազյան ազգանունով այլ մարդկանց մասին:Վարդուշ (Վարդուհի) Զաքարի Թամրազյան (դեկտեմբերի 15, 1922(1922-12-15), Վլադիկավկազ, Խորհրդային Ռուսաստան - 2006), հայ դերասանուհի։ ՀԽՍՀ վաստակավոր արտիստ (1954)։
Աշ-Մաթի կինը, Մարուսյա Թամրազյանի քույրը։


== Կենսագրություն ==
1941 թվականին ավարտել է Երևանի թատերական ուսումնարանը։ 1941-1944 թվականներին եղել է Գորիսի դրամատիկական թատրոնի դերասանուհի, 1950-1961 թվականներին՝ Արտաշատի, Կամոյի շրջանի դրամատիկական թատրոնների դերասանուհի, 1944-1950 թվականներին՝ ԵՊՀԹ դերասանուհի, 1961-1988 թվականներին՝ Լենինականի դրամատիկական թատրոնի դերասանուհի։


== Դերեր ==
Խաղացել է դրամատիկական, քնարական, կատակերգական դերեր

Անուշ՝ Հակոբ Պարոնյանի «Պաղտասար աղբար»
Սառա՝ Նար-Դոսի «Սպանված աղավնին»
Ռուզան՝ Մուրացանի «Ռուզան»
Հերմիա՝ Շեքսպիրի «Ամառային գիշերվա երազը»
Կլարիչե՝ Գոլդոնիի «Երկու տիրոջ ծառան»


== Ծանոթագրություններ ==
Ֆլոյդ շրջան (Կենտուկի)

Անվան այլ կիրառումների համար տե՛ս՝ Ֆլոյդ շրջան (այլ կիրառումներ)Ֆլոյդ շրջան (անգլ.՝ Floyd County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.020 կմ² է, բնակչությունը՝ 39.451 մարդ (2010 թ. տվյալներով)։ Շրջկենտրոնն է Փրեստոնսբուրգ բնակավայրը։ Կազմավորվել է 1800 թ.։
Նուևե դե Խուլիո (Սանտա Ֆե)

Անվան այլ կիրառումների համար տե՛ս՝ Նուևե դե Խուլիո (այլ կիրառումներ)Նուևե դե Խուլիո (Սանտա Ֆե) (իսպ.՝   Departamento Nueve de Julio (Santa Fe)), Սանտա Ֆե պրովինցիայի վարչական միավոր, տեղակայված է պրովիցիայի հարավում։ Սահմանակից է հյուսիս-արևմուտքում՝ իր մասը կազմող մարզի, արևմելքում՝ Վերա դեպարտամենտին, հարավում՝ Սան Կրիստոբալին, արևմուտքում՝ Սանտյագո դել Էստերոին։
Բնակավայրում ապրում է մոտավորապես 20 հազար բնակիչ, որոնք բնակեցված են 28 շրջաններում։ Գլխավոր քաղաքը Տոստադոն է (14 հազար բնակչով)։


== Կոմունաներ և մունիցիպալիտետ ==
Էլ Նոչերո (իսպ.՝ El Nochero)
Էստեբան Րամս (իսպ.՝ Esteban Rams)
Գատո Կոլորադո (իսպ.՝ Gato Colorado)
Գրիգորիա Պենես դե Դենիս (իսպ.՝ Gregoria Pérez de Denis)
Խուան դե Գարայ (իսպ.՝ Juan de Garay)
Լոգրոնո (իսպ.՝ Logroño)
Մոնտեֆորե (իսպ.՝ Montefiore)
Պոսո Բառադո (իսպ.՝ Pozo Borrado]])
Սան Բերնարդո(Սանտա Ֆե) (իսպ.՝ San Bernardo)
Սանտա Մարգարիտա (Սանտա Ֆե) (իսպ.՝ Santa Margarita)
Տոստադո (իսպ.՝ Tostado)
Բիլյա Մինետի (իսպ.՝ Villa Minetti)
Դերիշ

Դերիշ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հախնազարյանց եղբայրների տուն (Արամի փողոց)

Հախնազարյան եղբայրների տուն, բնակելի տուն Երևանում, որ պատկանել է «Ս. Հախնազարյանց, Գ. Աբիյանց, Ա. Ներսեսյանց և ընկ.» առևտրի տան համասեփականատերեր Սարգիսին և Թադևոսին։


== Շենք ==
Սենյակները երկշարք են, գտնվում են գլխավոր մասնաշենքում, բակային ճակատային մասերում գտնվում են պատկերասրահներ (միջին լայնությունը` 2.5 մ)։ Հիմնական ծավալն ունի ուղղանկյան ձև (19.8 X 11.3): Տունը երկհարկանի է, վերին հարկում գտնվում է բնակելի սենյակների համալիրը։ Փողոցի կողմից բացվող առաջին հարկում են տեղակայված խոհանոցը, պահեստները, խորդանոցը, մառանները։ Շինությունն ունի հարավ-արևմտյան ուղղությամբ դեպի փողոց նայող սրահ (50 քմ, առաստաղների բարձրությունը` 3.9 մ) և 3.1  X 1.95 մ չափսերով բալկոն, որոնք հիմնված են շենքի կենտրոնական առանցքի վրա։  Շենքն ունի նախագծի Г-աձև համակարգ։


== Բակ ==
Բակային, հարավ-արևմտյան ճակատը համաչափ է` վերին լուսամուտախորշերի և պատերի միջին հատվածների` դարպասների ու պաշտգամբի հետ համաչափության շնորհիվ։ Փակ փայտե պատշգամբը, որ գերիշխող դիրք ունի ողջ շինության վրա, դիմային մասում երկթև է՝ կանգնած կամարների վրա։
Քիվերն ու աստիճանները զարդարված են ինքնատիպ, ավանդական նախշերով։
Դիմային պատը զարդարված է ժապավենաձև փորագրություններով, որոնք հարթությունը բաժանում են երկու կողային ու կենտրոնական մասերի։ Նմանատիպ, սակայն ավելի լակոնիկ է  հարավ-արևմտյան պատի դեկորատիվ-ճարտարապետական լուծումը։ Բակային, հյուսիս-արևմտյան և հարավ-արևմտյան ճակատամասները կազմված են փայտե պատկերասրահներից, որոնք կառուցված են երկրաչափական ճշգրիտ ձև ունեցող սյուների վրա։


== «Հին Երևան» ծրագիր ==
Հախնազարյան եղբայրների տունը նախատեսվում է վերականգնել «Հին Երևան» ծրագրի շրջանանում։


== Ծանոթագրություններ ==
Visual Basic for Applications

Visual Basic for Applications (VBA, Visual Basic ծրագրերի համար)՝ Visual Basic ծրագրավորման լեզվի մի փոքր պարզեցված տարբերակ, որը տեղակայված է Microsoft Office-ի ծրագրերի գծում (ներառյալ Mac OS-ի տարբերակները), ինչպես նաև բազմաթիվ այլ ծրագրային փաթեթներ, որոնցից են՝ AutoCAD, SolidWorks, CorelDRAW, WordPerfect և ESRI ArcGIS: VBA-ն ընդգրկում և տարածում է նախկինում օգտագործված մասնագիտացված մակրո լեզուների ֆունկցիոնալությունը, որոնցից է՝ WordBasic-ը։
VBA-ն համարվում է ինտերպրետատոր լեզու։ Նրա անունից ենթադրվում է, որ VBA-ն մոտ է Visual Basic-ին։ VBA-ն կառուցված է COM-ի հիման վրա և թույլ է տալիս օգտագործել COM-ի օպերացիոն համակարգում առկա բոլոր օբյեկտները և ActiveX բաղադրիչները։ Ըստ երևույթի, հնարավոր է ստեղծել Microsoft Word VBA-ի վրա հիմնված դիմում, որը օգտագործում է միայն Corel Draw գործիքները։
Հետագայում Microsoft-ը նախատեսում է VBA-ն փոխարինել Visual Studio Tools for Applications-ի (VSTA)՝ ծրագրի ֆունկցիոնալությունը ընդլայնող գործիքի հետ, որի համար հիմք է ծառայել Microsoft.NET-ը։


== Առավելություններ և թերություններ ==
Լեզվի արժեքներին կարելի է ավելացնել յուրացման համեմատաբար հեշտացումը, որի միջոցով ծրագրեր կարող են ստեղծել նաև օգտատերերը, ովքեր նույնիսկ պրոֆեսիոնալ չեն ծրագրավորում։ VBA-ի առանձնահատկություններին կարելի է վերագրել ձեռագրի կատարումը հենց գրասենյակային ծրագրերի մեջ։
Թերությունը հանդիսանում է ծրագրի տարբեր տարբերակների հետ հետադարձ համատեղելիությունը։ Այս խնդիրները հիմնականում կապված են միայն այն փաստի հետ, որ ծրագրային կոդը վերաբերում է ծրագրի ֆունկցիոնալ հնարավորություններին, որոնք հայտնվել են արտադրական ծրագրի նոր տարբերակում, որոնք բացակայում են հին տարբերակներում։ Ինչպես նաև թերությունների շարքին է դասվում նաև կոդի շատ բարձր բացահայտությունը պատահական փոփոխությունների համար, այնուամենայնիվ, մի շարք ծրագրային ծրագրեր (օրինակ՝ Microsoft Office և IBM Lotus Symphony) թույլ են տալիս օգտատերին օգտվել աղբյուրի կոդավորումից և դիտարկել այդ գաղտնաբառը։


== Տես նաև ==
Microsoft
CorelDraw
ArcGIS
Visual Basic


== Գրականություն ==
Джон Уокенбах Excel 2013: профессиональное программирование на VBA = Excel 2013 Power Programming with VBA. — М.: «Диалектика», 2014. — 960 с. — ISBN 978-5-8459-1877-2
Джон Уокенбах Excel 2010: профессиональное программирование на VBA = Excel 2010 Power Programming with VBA. — М.: «Диалектика», 2011. — С. 944. — ISBN 978-5-8459-1721-8
Джон Пол Мюллер (VBA For Dummies, 5th edition), М., ««Диалектика»», 2010 — 368, էջեր 368 — 368 էջ, ISBN 978-5-8459-1568-9։


== Արտաքին հղումներ ==
VBA-ն MSDN-ում
Ֆորում VBA-ի մասին — Քննարկումներ VBA-ի մասին Ծրագրավորողների խմբի ֆորումում
VBA ծրագրի օրինակներ — VBA ծրագրի օրինակներ
Մինաս Ժերայս նահանգի հարավային և հարավարևմտյան մարզ

Մինաս Ժերայս նահանգի հարավ և հարավ-արևմուտք (պորտ.՝ Mesorregião do Sul e Sudoeste de Minas), վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 2463 հազար մարդ 2006 թվականի տվյալով։ Զբաղեցված տարածքը 49 523,893 կմ²։ Բնակչության խտությունը 49,7 մարդ/կմ²։


== Վիճակագրություն ==
Համախառն ներքին արտադրանքը կազմել է 16 288 607 550,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6907,68 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,785
Լա Պլատա

Անվան այլ կիրառումների համար տե՛ս՝ Լա Պլատա (այլ կիրառումներ)Լա Պլատա (իսպ.՝ Río de la Plata — «Արծաթի գետ»), Ատլանտյան օվկիանոսի ծոց Հարավային Ամերիկայի հարավարևելյան ափերի մոտ, Պարանա և Ուրուգվայ գետերի էստուարը։ Երկարությունը 320 կմ է, լայնությունը մինչև 220 կմ, խորությունը՝ 10֊20 մ։ Խոշոր քաղաքներն ու նավահանգիստներն են Բուենոս Այրեսը և Մոնտեվիդեոն։


== Անվանում ==
Իսպաներեն կոչվում է Rio de la Plata «Արծաթի գետ»։ Այդ անվանումն իսպանական ծառայության մեջ գտնվող իտալացի ծովագնաց Սեբաստիան Կաբոտը սկզբնապես տվել է Պարանա գետին։ Նրա արշավախումբը տեղացիների մոտ տեսնելով արծաթյա զարդեր, ենթադրեց, թե այստեղի ափերը հարուստ են արծաթով։ Սակայն հետագայում պարզվեց, որ դրանք բերովի էին Պարագվայի ավազանի հյուսիսարևմտյան մարզերից։
Ավելի ուշ այդ անվանումը պահպանվեց միայն Պարանայի էստուարիայի համար։


== Ծանոթագրություններ ==
Թոնոլախ

Թոնոլախ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սեռա դե Դարո

Սեռա դե Դարո (իսպ.՝ Serra de Daró), մունիցիպալիտետ Իսպանիայում` Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Էլ Բաշ Էմպորդա շրջանում։ Զբաղեցնում է 23,72 կմ2 տարածք։ Բնակչությունը` 209 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Սվիտյազ (Ուկրաինա)

Անվան այլ կիրառումների համար տե՛ս՝ Սվիտյազ (այլ կիրառումներ)Սվիտյազ (ուկրաիներեն՝ Сві́тязь), կարստային ծագման ամենամեծ և ամենախորը լիճը Ուկրաինայում։ Մտնում է Շացկի ազգային բնական պարկի կազմի մեջ (Շացկի շրջան, Վոլինի մարզ)։ Մի քանի այլ լճերի հետ միասին կազմում է Շացկի լճերի խումբը։
Լճի մակերեսը կազմում է 25,2 կմ², երկարությունը 9,3 կմ, առավելագույն լայնությունը 8 կմ։ Սվիտյազի առավելագույն խորությունը կազմում է 58,4 մ։ Ծավալը մոտ 180 մլն մ³։ Մոտավորապես լճի մեջտեղում գտնովում է կղզի 7 հա մակերեսով։
Լիճը լավ է տաքանում ամռանը, և ունենալով մաքուր ջուր և թեք հատակ, հանդիսանում է հանրահայտ հանգստյան գոտի։


== Արտաքին հղումներ ==
Սվիտյազի մասին կայք, ձկնորսություն, հանգիստ


== Տես նաև ==
Ուկրաինայի լճեր


== Ծանոթագրություններ ==
Ստիլտյեսի ինտեգրալ

Ստիլտյեսի ինտեգրալ, անվանումը ի պատիվ նիդերլանդացի մաթեմատիկոս Թոմաս Իոհաննես Ստիլտյեսի (անգլ.՝ Thomas Joannes Stieltjes, 1856—1894)։
Ավարտել է Դելֆթի պոլիտեխնիկական դպրոցը։ 1877—1883 թվականներին աշխատել է Լեյդենի աստղադիտարանում, 1886 թվականից՝ Թուլուգի համալսարանում։ 1894 թվականին ընտրվել է Պետերբուրգի ԳԱ թղթակից անդամ։ Հիմնական աշխատանքները վերաբերում են ֆունկցիոնալ անընդհատ կոտորակներին, մոմենտների պրոբլեմին, օրթոգոնալ բազմանդամների տեսությանը, մոտավոր ինտեգրմանը և դասական անալիզի այլ հարցերի։ Ստիլտյեսը հանգել է ինտեգրալի մի ընդհանրացման, որը կոչվել է իր անունով։
Լեկվանտալիե

Լեկվանտալիե (վրաց.՝ ლეკვანტალიე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 130 մետր բարձրության վրա։ Շրջկենտրոն Մարտվիլյից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 125 մարդ։


== Ծանոթագրություններ ==
Աստերոիդների ցանկ (308801-308900)

Աստերոիդների ցանկ (308701-308800)  • Աստերոիդների ցանկ  • Աստերոիդների ցանկ (308901-309000)
 Աստերոիդների ցանկ (308701-308800)  • Աստերոիդների ցանկ  • Աստերոիդների ցանկ (308901-309000)
Ֆլոոր Յանսեն

Ֆլոր Յանսեն (հոլ.՝ Floor Jansen, փետրվարի 21, 1981(1981-02-21), Խորլե, Հյուսիսային Բրաբանդ, Նիդերլանդներ), հոլանդացի երգչուհի և երաժիշտ, հանդիսանում է ReVamp և Nightwish խմբերի ներկայիս և After Forever խմբի նախկին վոկալիստը։


== Կենսագրություն ==
1997 թվականին Յանսենը դեռ 16 տարեկան էր, երբ միացավ Apocalypse խմբին, որից հետո խմբի անունը փոխվեց After Forever։
1999 նա ընդունվել է Ռոքի նիդեռլանդյան ակադեմիա։ Հետագայում ուսումնասիրել է օպերա և երաժշտական թատրոն։
1997-2009 թվականների Յանսենը After Forever խմբի հետ ձայնագրել է 5 ալբոմ։ 2009 թվականի փետրվարին խումբը դադարում է գոյություն ունենալ։ 2009 հուլիսին թվականին Յանսենը Վալդեմար Սոլիհիտոյի և Յոսթ վան դեմ Բյուրկի հետ միասին հատարարեց նոր՝  ReVamp խմբի ստեղծման մասին։
Յանսենը նվագում է կիթառ, ստեղնաշարային գործիքներ և ֆլեյտա։
Նա հանդես է գալիս որպես հրավիրված վոկալիստ Ayeron խմբի 3 ալբոմներում։ Նաև մասնակցել է Star One Ռոք խմբի «Space Metal» (2002) և «Victims Of The Modern Age» (2010) ալբոմների ձայնագրմանը։
2012 թվականի հոկտեմբերի 1-ից Հանսենը փախարինեց Nightwish խմբի վոկալիստ Անետ Օլզոնին։ Ըստ նախնական համաձայնության, Յանսենը նրանց հետ պետք է մնար մինչև  Imaginaerum ալբոմի տուրի վերջ։ Սակայն Ֆլոորի ներկայացնումները անցան շատ լավ և 2013 հոկտեմբերի 9-ից դարձավ խմբի մշտական անդամ, և դրա մասին գրվեց Nightwish խմբի պաշտոնական կայքէջում։ 2014 թվականի հուլիսին նա տեղափոխվեց Յոնսո։
Իր պաշտոնական կայքէջում Ֆլորը հայտարարել է, որ բացի Nightwish խմբում հանդես գալուց, նա շարունակելու է երգել ReVamp խմբում։
2014 թվականի մայիսի 16-ին դուրս է գալիս Թիմո Թոլքիի «Angels of the Apocalypse» ալբոմը, որտեղ Ֆլորը մասնակցել է որպես հրավիրված վոկալիստ և կատարել է գլխավոր դեր։


== Սկավառակագրություն ==


=== After Forever ===


==== Ստուդիական ալբոմներ ====
Prison of Desire (2000)
Decipher (2001)
Invisible Circles (2004)
Remagine (2005)
After Forever (2007)


==== Մինի ալբոմներ ====
Exordium (2003)


==== Սինգլեր ====
«Follow In The Cry» (2000)
«Emphasis/Who Wants To Live Forever» (2002)
«Monolith Of Doubt» (2002)
«My Choice/The Evil That Men Do» (2003)
«Digital Deceit» (2004)
«Being Everyone» (2005)
«Two Sides/Boundaries Are Open» (2006)
«Energize Me» (2007)
«Equally Destructive» (2007)


==== Դեմո ալբոմներ ====
Ephemeral (1999)
Wings Of Illusion (1999)


==== Հավաքածուներ ====
Mea Culpa (2006)


=== Ayreon ===
Universal Migrator Part 1: The Dream Sequencer (full-length, 2000)
01011001 (full-length, 2008)
Elected (EP, 2008); vocals in «Ride The Comet»


=== Star One ===
Space Metal (full-length, 2002)
Live On Earth (live album, 2003)
Victims of the Modern Age (full-length, 2010)


=== ReVamp ===
ReVamp (2010)
Wild Card (2013)


=== Nightwish ===
Showtime, Storytime (2013)
Endless Forms Most Beautiful (2015)


=== Timo Tolkki's Avalon ===
Angels of the Apocalypse (2014)


== Ծանոթագրություններ ==


== Արտաքին հղումներ ==
Ֆլոր Յանսենի խաշտոնական կայքէջը (անգլ.)
Ֆլոր Յանսեն (անգլ.) Ֆեյսբուքում
Չերնոկոզինցի

Չերնոկոզինցի (ուկրաիներեն՝ Чорнокозинці), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Չերնոկոզինցի գյուղում բնակվում էր 441 մարդ։ Բնակավայրը զբաղեցնում է 1385 կմ² տարածք։ Բնակչության խտությունը կազմում էր 318,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիզիլ (այլ կիրառումներ)

Տիզիլ, կարող է վերաբերել՝

Տիզիլ - գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Գունդելեն գետի ձախ ափին՝ 21 կմ հեռավորության վրա
Տիզիլ - գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Տիզիլ գետի ձախ ափին՝ 12 կմ հեռավորության վրա
Քելաս

Քելաս, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Օննիկ Գավուքյան

Օննիկ Գավուքյան (հայտնի է որպես «Գավուք», մայիսի 8, 1945(1945-05-08), Կահիրե, Եգիպտոս), կանադահայ լուսանկարիչ:
Արթին Գավուքի որդին է, Րաֆֆի և Էն Գավուքյանների եղբայրը:


== Կենսագրություն ==
Օննիկ Գավուքյանը ծնվել է 1945 թվականին Կահիրեում` Արթին և Լյուսի Գավուկյանների ընտանիքում:  1958 թվականից ընտանիքով հաստատվել է Տորոնտոյում: Պապիկի` Հովհաննես Գավուքյանի և հոր պես ընտրել է լուսանկարչության ուղին և դարձել դիմանկարներ լուսանկարող:

Գավուքը լուսանկարել է Ինդիրա Գանդիին,  Եղիսաբեթ Բոուզ-Լայոնին, Եղիսաբեթ II-ին, Օսկար Պետերսոնին, Պիեռ Էլիոթ և Մարգարեթ Տրյուդոներին, Լեոնիդ Բրեժնևին, Պատրի Մակնիին, Հյուբերտ Համֆրիին, Փեթ Նիկսոնին:
Կանադայի երեք նամականիշեր պատրաստվել են Գավուքի լուսանկարած դիմանկարների հիման վրա` Ռոլանդ Միչեների, Մորին Ֆորեստերի և Սամուել Մաքլաֆլինի:


== Ծանոթագրություններ ==


== Արտաքին հղումներ ==
Պաշտոնական կայք
(1541) Էստոնիա

(1541) Էստոնիա (անգլ.՝ Estonia), աստերոիդ աստերոիդների հիմնական գոտում։ Հայտնաբերվել է 1939 թվականի փետրվարի 12-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,767515 ա. մ., առավելագույնը մոտենում է 2,5791 ա. մ. հեռավորության վրա և հեռանում 2,956 ա. մ.։ Արեգակի շուրջ մեկ ամբողջական պտույտ է կատարում 1681,64 երկրային օրվա ընթացքում, իր ուղեծրով շարժվելով միջինում 0,214077 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1541) Էստոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամալգամներ

Ամալգամներ  (լատ.՝ amalgama, ֆր.՝ amalgames, հունարեն՝ μάλαγμα - փափկահիմք, փափուկ), մետաղների համաձուլվածքները սնդիկի հետ։


== Պատմություն ==
Դեռևս առաջին դարում հույն բժիշկ Դիոսքորիդեսը նկարագրել է ոսկու Ամալգամների ստացումը։ Գործնական նպատակներով մեծ թվով Ամալգամներ էին ստանում ալքիմիկոսները։


== Հատկություններ ==
Ամալգամներ են առաջացնում բոլոր մետաղները (բացառությամբ երկաթի, մանգանի, կոբալտի և նիկելի)։ Նայած մետաղների բնույթին, սնդիկի պարունակությանը և ջերմաստիճանին, Ամալգամներ հեղուկ կամ պինդ լուծույթներ են, երբեմն՝ նաև քիմիական միացություններ (օրինակ՝ ալկալիական մետաղների Ամալգամներ)։


== Արտաքին հղումներ ==
Poliakoff Martyn (2009)։ «Amalgams»։ The Periodic Table of Videos։ University of Nottingham
Ջրկոտեմ

Ջրկոտեմ (անգլ.՝ Nasturtium), հորփ կոտեմ, կաղամբազգիների (խաչածաղկավորներ) ընտանիքի բազմամյա ջրային բազմամյա խոտաբույսերի ցեղ։ Հայտնի է 6 (այլ տվյալներով՝ 2) տեսակ։


== Հայաստանում ==

Հայաստանի Հանրապետությունում՝ 1 տեսակ՝

ջրկոտեմ դեղատու (Nasturtium officinale)։Տարածված է Լոռու, Տավուշի, Կոտայքի, Սյունիքի մարզերում, Երևանի շրջակայքում։ Աճում է ճահիճներում, գետերի, առուների ափերին, գերխոնավ վայրերում։


== Կենսաբանական նկարագիր ==
Ցողունը ակոսավոր է, բարձրությունը՝ 10-60 սմ։ Տերևները փետրաբաժան են։ Ծաղկաբույլը կարճ ողկույզ է, ծաղիկները՝ մանր, սպիտակ։
Ծաղկում է մայիս-օգոստոսին։
Պտուղը պատիճ է։


== Քիմիական կազմ ==
Դեղաբույս է. պարունակում է եթերայուղեր, գլիկոզիդ, յոդ, վիտամին C, կարոտին (A-նախավիտամին)։


== Նշանակություն ==
Թարմ տերևների հյութն ու պատրաստուկները միզամուղ և լեղամուղ են։ Երիտասարդ տերևներն ու ընձյուղներն ուտելի են (պատրաստում են աղցան)։ Սերմերը ևս պարունակում են եթերայուղեր և ճարպայուղեր (24 %), կարող են փոխարինել մանանեխին։


== Տեսակներ ==

Հայտնի է 316 տեսակ. 

Nasturtium africanum
Nasturtium floridanum
Nasturtium gambellii
Nasturtium groenlandicum 
Nasturtium microphyllum
Nasturtium officinale
Nasturtium sordidum


== Ծանոթագրություններ ==


== Գրականություն ==
Siegmund Seybold (Hrsg.)։ Schmeil-Fitschen interaktiv (CD-Rom), Quelle & Meyer, Wiebelsheim 2001/2002, ISBN 3-494-01327-6
Al-Shehbaz, I. A. and R. A. Price, 1998. Delimitation of the genus Nasturtium (Brassicaceae). Novon 8: 124-126.
Al-Shehbaz, I. A., M. A. Beilstein, and E. A. Kellogg, 2006. Systematics and phylogeny of the Brassicaceae (Cruciferae): an overview(չաշխատող հղում). Plant Systematics and Evolution 259: 89–120


== Արտաքին հղումներ ==
USDA Plant Database for Nasturtium officinale
Բուղաթափա (լեռ, Ալաջա)

Անվան այլ կիրառումների համար տե՛ս՝ Բուղաթափա (այլ կիրառումներ)Բուղաթափա, լեռ Թուրքիայում, Ալաջա լեռնահամակարգում, Արաքս և Կարս գետերի ջրբաժանում։ Բարձր է ծովի մակարդակից 2750 մետր։


== Ծանոթագրություններ ==
Թալակ Ներքին

Թալակ Ներքին, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կալիստոս III (հակապապ)

Կալիստոս III (լատ.՝ Calixtus III, անհայտ, Արեցո, Սրբազան Հռոմեական կայսրություն - 1179, Բենևենտո, Պապական մարզ), Հռոմի Կաթոլիկ եկեղեցու հակապապ, որը ծառայել է 1168-1178 թվականներին։


== Կենսագրություն ==
Կալիստոսի իրական անունը եղել է Ջիովաննի։ Նա եղել է Ֆրիդրիխ I Բարբարոսայի կողմնակիցներից, ինչպես նաև աջակցել է Վիկտոր IV հակապապին։ Վերջինս նրան նշանակել է Ալբանոյի կարդինալ-եպիսկոպոս։
Նա ճանաչվել է որպես Պասքալիս III հակապապի իրավահաջորդ մի խումբ փոքրաթիվ կարդինալների կողմից։ Կալիստրատոսը հիմնականում գործիք էր Ֆրիդրիխ I կայսեր համար, որպեսզի ճնշում գործադրվեր Ալեքսանդր III-ի վրա, և ունեցել է սահմանափակ աջակցություն է վերջինիս կողմից։ Կալիստրատոսը բնակվում էր Վիտերբոյում։
Լեգնանոյի պարտությունից հետո, երբ քաղաքականապես նպատակահարմար դարձավ, Ֆրիդրիխը փոխեց իր դիրքորոշումը Ալեքսանդր պապի հանդեպ։ 1177-ին Վենետիկում պապի հետ խաղաղություն կնքելով, նա հրաժարվում է Կալիստոսից։ Վերջինս համակերպվելով 1178 թվականի օգոստոսի 29-ինմ ներկայանում է Ալեքսանդր պապին, որը նրան ընդունում է բարությամբ։ Այնուհետև Ալեքսանդրը նրան նշանակում է Բենևենտոյի նահանգապետ, որտեղ, մի քանի տարի անց Կալիստոսը մահանում է։ Նրա խիզախ կողմնակիցներից ոմանք ձգտում էին նոր հակապապ ունենալ, և ընտրեցին ոմն Լանդո դի Սեզզին` Իննովկենտիոս III անունով։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Արտաքին հղումներ ==
«Каликст III» (անգլերեն)։ Encyclopædia Britannica։ Արխիվացված է օրիգինալից 2012-05-24-ին։ Վերցված է 2012-02-23
Կիրսանովկա (գյուղ, Նիժնեգորսկի շրջան)

Անվան այլ կիրառումների համար տե՛ս՝ Կիրսանովկա (այլ կիրառումներ)Կիրսանովկա (ուկրաիներեն՝ Кирсанівка, Ղրիմի թաթարերեն՝ Biy Ğazı), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Բիբգազի։
2001 թվականի տվյալներով Կիրսանովկա գյուղում բնակվում էր 317 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)